tomron87/hebrew-wikipedia-sentences-corpus huggingface dataset:
ליחידה גם פלגת אמל"ח ייחודית - פלגת הפיתוח של היחידה, האחראית למצוא פתרונות יצירתיים וחידושים טכנולוגים לבעיות שצצות בשטח, ומתן הגנה נגד דרכי פגיעה חדשות שמסוגל האויב.
לאחר שחרורם מהשירות הסדיר, משרתים לוחמי היחידה במילואים בחטיבת יפתח.
אתר ההנצחה של היחידה, על גלגוליה השונים, נמצא בנבי חזורי שבצפון רמת הגולן.
היחידה משמרת את שמה של סיירת אגוז, סיירת פיקודית של פיקוד הצפון, שפעלה מ־1956 עד סיום מלחמת יום כיפור ב-1974.
יחידת "אגוז" הוקמה בינואר 1995 על בסיס צוות מסלול מיחידת עורב צנחנים, כחלק מחטיבת גולני ונקראה בשמה של סיירת אגוז, שפעלה בפיקוד הצפון עד 1974. יוזמי הקמת היחידה היו הרמטכ"ל אמנון ליפקין־שחק ואלוף פיקוד הצפון עמירם לוין שרצו להביא למהפך במלחמה בחזבאללה, באמצעות תורת לחימה ושיטות לחימה חדשות.
היחידה סופחה לחטיבת גולני בשל טענת מפקד החטיבה משה קפלינסקי כי ליחידה החדשה נדרשת תמיכה, חניכה וליווי כמו גם סיוע אג"מי ולוגיסטי מצד גוף מנוסה, הבקי בלחימה בלבנון ולמוד ניסיון מבצעי.
אגוז הוקמה כיחידה ללחימת גרילה נגד ארגון חזבאללה ברצועת הביטחון שבדרום לבנון.
למפקדה הראשון מונה ארז צוקרמן, יוצא שייטת 13, אשר הוביל את לוחמי היחידה ברוב פעולותיה הראשונות.
בתקופה זו נרשמו לזכות היחידה הישגים רבים, במסגרת היתקלויות בחוליות חזבאללה בתוך ומחוץ לרצועת הביטחון.
כבר במבצע הראשון שביצעה היחידה, שישה חודשים בלבד לאחר הקמתה, הצליח כוח מהיחידה לחסל שני מחבלים, ליד מוצב חולה.
ב־1997 קיבל את הפיקוד על יחידת אגוז סא"ל משה (צ'יקו) תמיר, איש חטיבת גולני.
תקופתו באגוז התאפיינה בלחימה נחושה נגד חזבאללה.
בין המבצעים הבולטים בתקופת פיקודו על היחידה היה מבצע נוף פראי, בספטמבר 1997, בו הרגו לוחמי היחידה בקרב את האדי, בנו של מזכ"ל חזבאללה, חסן נסראללה.
מבצע בולט אחר היה מבצע מהלך מבריק בו הוביל תמיר כוח לוחמים מהיחידה במבצע בלבנון כנגד חולית אבטחה של חזבאללה בכפר ע'נדוריה.
מבצע בולט נוסף באותה עת היה מבצע "תיק פלילי" כנגד עמדות חזבאללה בהר דב.
על תקופת שירותו ביחידת אגוז עוטר תמיר בצל"ש אלוף פיקוד הצפון.
לאחר הנסיגה מלבנון בשנת 2000 המשיכה היחידה את פעילותה בגבול ישראל–לבנון, והתמחתה גם בלוחמה בגזרת הר חרמון, אך בד בבד החל שילובה בפעילויות של סיכול טרור בשטחי יהודה והשומרון ורצועת עזה.
תחת פיקודו של תמיר ידעי לחמה היחידה במבצע חומת מגן, ובכלל זה בכיבוש המוקטעה ברמאללה.
ב־20 ביולי 2006 במהלך מלחמת לבנון השנייה נהרגו חמישה מלוחמי יחידת אגוז ועוד 6 נפצעו, בקרב ליד היישוב אביבים.
הכוחות עסקו בטיהור בונקרים של חזבאללה בכפר מארון א־ראס שבדרום לבנון.
בקרב מארון א-ראס נהרגו, על פי דיווחי צה"ל, כ־20 מחבלים מארגון החזבאללה.
לאחר המלחמה ביצעה היחידה שורה של מבצעים התקפיים ברצועת עזה, ביחד עם חטיבות גולני וגבעתי.
באחד המבצעים, בינואר 2008, הרגו כוחות מהיחידה בסיוע שריון וחיל האוויר 18 מחבלים, בהם בנו של בכיר חמאס מחמוד א־זהאר.
במהלך מבצע צוק איתן ב־2014 הרגו לוחמי היחידה כ־50 מחבלים בלחימה בשכונת שג'אעייה.
ביום ה־14 למבצע נפצע קשה מפקד היחידה, סא"ל יונתן רום, כתוצאה מפגיעת טיל נ"ט.
את מקומו תפס מפקדה הקודם של היחידה, פיני יוסף, שהוביל אותה בלחימה ברצועת עזה.
כחלק מתר"ש גדעון הוקמה ב־2015 חטיבת עוז (חטיבת הקומדו, חטיבה 89), בה נכללה היחידה לצד יחידות מגלן ודובדבן.
ב־24 בדצמבר 2015 נערך טקס הפרידה מחטיבת גולני, וב־27 בדצמבר עברה היחידה לחטיבת עוז.
היחידה השתתפה במבצע שומר החומות בעזה ותקפה עשרות מטרות טרור נ"ט ותמ"ס והרגה מספר מחבלים.
ב-12 בינואר 2022 נהרגו רס"ן איתמר אלחרר ורס"ן אופק אהרון, שניהם מפקדי פלגות מהיחידה, בבסיס נבי מוסא מירי דו-צדדי עם חברם ליחידה.
בתחקיר הרמטכ"ל לאירוע, הוחלט כי מפקד היחידה, סא"ל אפרים תהילה, יישאר בתפקידו, אך הוחלט על מספר צעדים פיקודיים אחרים.
לאחר סיום תפקידו של תהילה התגלה כי בתקופת פיקודו ביצע מספר תקלות נוספות בנושא אימונים והוחלט על אי-קידומו במסגרת הצבא.
היחידה השתתפה במבצע שובר גלים וביצעה פעילויות התקפיות בשכם ג'נין ורמאללה.
באוגוסט 2022 השתתפה במבצע עלות השחר.
ביולי 2023 השתתפה יחידת אגוז במבצע בית וגן במרחב ג'נין ומחנה הפליטים שלה במסגרתה ביצעה פעולות התקפיות וסיכלה תשתיות טרור.
במהלך המבצע נהרג לוחם היחידה רב-סמל דוד יהודה יצחק.
ב-7 באוקטובר 2023, במהלך מלחמת חרבות ברזל ושחרור היישובים שהותקפו במתקפת הפתע נהרגו 5 מלוחמי היחידה במהלך חילופי אש במהלך הקרב על מוצב כיסופים: רס"ל יונתן סביצקי, רס"ל אביאל מלקמו, רס"ל אלעד ששון, רס"ל עמית פלד, ורס"ל ויטלי סקיפקביץ.
החזית הצפונית והתמרון הקרקעי בלבנון
ב-9 באוקטובר 2023, פעלו לוחמי מילואים בוגרי יחידת אגוז בגזרת גבול לבנון לאחר היתקלות עם מחבלים מארגון חזבאללה וחילופי אש נהרג לוחם המילואים של יחידת אגוז רס"ל גלעד מולכו.
במסגרת התמרון הקרקעי בלבנון, לחמה היחידה נגד חזבאללה בקרב אל-עדייסה, שבו נהרגו חמישה מלוחמי היחידה וקצין מיחידת יהל"ם: סרן איתן אוסטר, סרן הראל אטינגר, רס"ל אור מנצור, רס"ל נזר איטקין, רס"ל נעם ברזילי, סרן איתי גיאת ו-30 מחבלים.
ב-3 בנובמבר הותר לפרסום כי לוחמי היחידה, יחד עם חוקרי שטח של יחידה 504 עצרו ברמת הגולן הסורית את עלי סולימאן אל-עאסי, אזרח סורי שהתגורר בסיידא אל-ג'ולאן והופעל על ידי איראן באיסוף מודיעין על כוחות צה"ל במרחב גבול ישראל–סוריה.
ב-13 בנובמבר 2023, במהלך התמרון הקרקעי של כוחות צה"ל ברצועת עזה, ניהלה היחידה קרבות בצפון הרצועה במהלכה נהרג לוחם היחידה סמ"ר איתי שהם
ב-29 במרץ 2024, נפל רס"ל אלון קודריאשוב בקרב בדרום הרצועה.
באותה התקרית נפצע גם רס"ל סיון ווייל ונפטר מפצעיו ב-31 במרץ.
ב-6 באפריל 2024 נפלו סמל אמיתי אבן שושן, סמל ריף הרוש וסמל עילאי צעיר בקרב בדרום הרצועה בעודם לוחמי מסלול ביחידה, ואיתם נפל סרן עידו ברוך מפק"צ מסלול ביחידה.
– מאת הרמטכ"ל אמנון ליפקין־שחק הוענק ליחידת אגוז בשנת 1998 על פעילות היחידה בלחימה בלבנון.
– מאת הרמטכ"ל משה יעלון הוענק ליחידת אגוז ב־14 באפריל 2005 "על פעילותה המבצעית בשנת 2004. במבצעים הרבים בהם השתתפה היחידה היא הגיעה להישגים מבצעיים מרשימים, הפיקה לקחים והשכילה להנחילם לכלל היחידות המשתתפות בלחימה".
– מאת אלוף פיקוד הצפון אודי אדם הוענק ליחידת אגוז במרץ 2006 "על פעילותה בשנה החולפת לאורך גבול הלבנון" "על פעילותה המבצעית בשנת 2004. במבצעים הרבים בהם השתתפה היחידה היא הגיעה להישגים מבצעיים מרשימים, הפיקה לקחים והשכילה להנחילם לכלל היחידות המשתתפות בלחימה".
– על פועלה במבצע צוק איתן.
מועמדים שהיו במסלול מיונים ליחידות מובחרות (כגון סיירת מטכ"ל, שלדג ושייטת 13), יכולים להיבחר על ידי היחידה ולהתמיין אליה.
מעטים מהלוחמים המצטיינים בגיבוש ליחידות הממיינות של חטיבת גולני וחטיבת הצנחנים מגיעים אף הם ליחידה.
אורך ההכשרה של לוחם אגוז הוא כשנה וארבעה חודשים שבמהלכם יעברו הלוחמים טירונות ח"יר ואימון מתקדם.
בהכשרה ילמדו את הבסיס של לוחמת חי"ר, כמו כן גם יכיר את הציוד שמשרת את יחידת אגוז.
הכשרה זו תיערך כשבעה חודשים.
אחר כך יעבור החייל "שלב הכנה" של חודשיים, קורס צניחה שאורכו שבועיים, ולבסוף שלב הלחימה המתקדם.
בשלב זה יעבור לוחם אגוז את אחת ההכשרות החשובות ביותר של היחידה - קורס הלוחמה הזעירה.
קורס הלוחמה הזעירה, או לוחמת גרילה, הקורס אורך כבין שלושה שבועות לחודש ומלמד סוגים שונים של לוחמה.
מדובר למעשה בלוחמה מרוכזת בכוחות קטנים.
בנוסף לומד החייל גם הכשרות הסוואה ושדאות, בנוסף לקורס לוט"ר ולוחמה בשטח בנוי, המלמדת אותו כיצד לפעול באזור אזרחי צפוף בנוסף להיכרות תוואי שטח סבוך.
בסיום ההכשרה יהפכו החיילים ללוחמים ביחידת אגוז ויצטרפו לשורות היחידה ולפעולות הביטחון השוטף שלה.
בשנת 2019 נפתח בית הספר לקומנדו אליו מגיעים להמשך ההכשרה לאחר סיום שלב הטירונות בבא"ח גולני.
"עמותת אגוז – הסיירת הצפונית" הוקמה לאחר מלחמת יום הכיפורים, מורכבת מבוגרי היחידה והמשפחות השכולות.
יעדי העמותה הם ליווי היחידה הסדירה ולוחמיה, דאגה למשתחררים מהיחידה, הנצחת חללי היחידה ושימור קשר בין בוגרי היחידה והיחידה.
למדידתה של אנרגיה משמשות יחידות מידה אחדות:
ג'ול (סימנה J): יחידת מידה לאנרגיה ולעבודה במערכת SI.
ג'ול אחד שווה ערך לעבודה הנדרשת להפעלת כוח של ניוטון למרחק של מטר.
ניתן אפוא לכנותה גם ניוטון מטר.
ארג (סימנה erg): יחידה מידה לאנרגיה ולעבודה במערכת היחידות של "סנטימטר-גרם-שנייה" (CGS).
קלוריה (קטנה): יחידת מידה לחום ואנרגיה, והיא שווה לכמות החום הדרושה כדי לחמם גרם אחד של מים במעלת צלזיוס אחת ובלחץ של אטמוספירה אחת.
בלשון הדיבור המילה קלוריה מתייחסת לקילו־קלוריה (קלוריה גדולה, פי אלף מקלוריה קטנה).
אלקטרון וולט (סימנה eV): יחידת מידה לאנרגיה השווה לאנרגיה שבה זוכה אלקטרון חופשי בעוברו בשדה מתח אלקטרוסטטי של וולט אחד מרחק של מטר אחד.
קילוואט שעה: יחידת מידה לאנרגיה השווה לאנרגיה המתפתחת עם הספק של קילוואט אחד במשך שעה.
טון TNT: יחידת מידה, המשמשת (בעיקר כפולותיה, קילוטון TNT ומגהטון TNT) בעיקר למדידת עוצמתה של פצצה גרעינית.
הצורך במערכת אחידה של יחידות מידה נוצר עוד בשחר האנושות.
בטרם הומצאה השיטה המטרית (שהיא כיום התקן המחייב במדע ומערכת יחידות המידה המקובלת ברוב העולם) – לכל תרבות, גם לעתיקות שבהן, היו היחידות שלה.
הטבלאות שלהלן מדגימות מספר מערכות יחידות מידה כאלה.
אקטאבולום 1/8 הסקסטאריוס 67.5 מ"ל קווארטאריוס (רבע) 1/4 הסקסטאריוס 0.135 ל' המינה (מחצית) 1/2 הסקסטאריוס 0.27 ל' סקסטאריוס 1/16 המודיוס 0.54 ל' סמודיוס (גלון) 8 סקסטאריוסים = 1/2 המודיוס 4.32 ל' מודיוס 16 סקסטאריוסים 8.64 ל' קוואדראנטאלוס 3 מודיוסים כ-26 ל'
אונקיית נוזלים 0.028 ליטר ג'יל 5 אונקיות 0.142 ליטר פיינט 4 ג'ילים 0.568 ליטר קווארטה 2 פיינטים 1.136 ליטר גלון בריטי 4 קווארטות = 8 פיינטים 4.55 ליטר
יחידות האורך והמשקל האמריקאיות זהות (או מאוד דומות) לאלה הבריטיות, ולכן הן לא רשומות תחת סעיף זה, אך ביחידות הנפח ישנם הבדלים משמעותיים, ולכן מובאות מידות הנפח האמריקאיות בטבלה נפרדת.
גארנץ 1/8 הרביעון 3.28 ליטר רביעון (צ'טווריק) 8 גארנצים 26.24 ליטר שמינית (אוסמינה) 4 רביעונים 104.96 ליטר רבע (צ'טוורט) 2 שמיניות = 8 רביעונים 209.92 ליטר
אונקיה (Ounce) 30.59 גרם ליברה או ליטרה 16 אונקיות 489.6 גרם
ליגה (League) – יחידת אורך לא תקנית המציינת מהלך שעה של סוס או אדם.
יוג'אנה (योजन) – יחידת אורך וֵדית, ששמשה בעבר הרחוק בתת-היבשת ההודית.
אורכה של היוג'אנה נתון במחלוקת, והוא נאמד בין כ-6 לכ-15 ק"מ.
כדרך הומור, חיסכון במידע, או בחוסר מידע כמותי, הומצאו בשפת היומיום "מידות" המתאימות לתיאור גדלים שונים.
כמובן שמידות אלה אינן תקניות, ואפילו אין להן גודל ספציפי וקבוע.
"ארוך כמו הגלות" – הכוונה למשהו ארוך מאוד פיזית, או שארוך בזמן.
"גבוה כמו עמוד" – הכוונה למישהו גבוה ביחס לממוצע.
מלאנטה / מלאנתלפים – בא מהשורש מ.ל.א.
+ אלפים ומתכוון לכמות מאוד גדולה.
קבוטה / קפוטה / בוכטה – גוש גדול המכיל הרבה פרטים מאותו סוג.
מקור המילה הוא מהמילה האנגלית caboodle.
יחידת האכיפה לזרים הוקמה באוקטובר 2002, זאת בעקבות החלטת ממשלת ישראל על צמצום מספר השוהים הלא חוקיים בישראל.
יחידה זו הוקמה כתת-יחידה בתוך משרד התמ"ת אך מהחלטת ממשלה הועברה היחידה למנהל האוכלוסין השייך למשרד הפנים.
פעילותה משולבת עם יחידת עוז שקמה ביולי 2009, שאף היא הוקמה בעקבות החלטת הממשלה, בכל רחבי הארץ.
בצפון: ממוקמת בחיפה, אחראית לתא השטח מנתניה בדרום ועד לקריית שמונה.
בדרום: ממוקמת בעומר, אחראית לתא השטח מאשדוד בצפון ועד לאילת בדרום.
בירושלים: ממוקמת בתלפיות, אחראית למרחב ירושלים רבתי.
במרכז: ממוקמת בת"א, אחראית על תא השטח בשפלה.
היחידה אחראית על כל תנאי העסקתם של הזרים הנמצאים בעבודה אצל מעסיקיהם, או השמה מחדש לעבודה עבור אלו היכולים להמשיך ולעבוד בישראל על פי חוק כאשר תנאיהם הופרו אצל מעסיקם המקורי.
תפקידה העיקרי של היחידה הוא בדיקת תנאי ההעסקה של העובד הזר אצל מעסיקו הישראלי.
בין היתר נבדקים: תנאי העסקתו של העו"ז, חוזה העסקה, תלושי משכורות (שכר מינימום שמשולם לעו"ז), ביטוח רפואי לעו"ז, מגורי העו"ז.
אם אחד מסעיפים אלו נמצא לא תקין על ידי מפקחי היחידה על המעסיק מוטל קנס בעבור כל סעיף וסעיף.
בתקופה האחרונה נדרשה יחידה זו לאכוף גם לשכות פרטיות בסיעוד- אכיפה מנהלית.
אכיפה מנהלית משמעותה כי אם הלשכה הפרטית המייבאת עו"ז לארץ או מבצעת השמות בארץ של עו"ז מפרה את תנאי ההיתר שניתן לה על ידי משרדי הממשלה ההיתר של הלשכה מוטל בסיכון.
תנאי ההיתר מפורטים ב"נוהל לשכות פרטיתו בסיעוד".
בצבאות שונים ברחבי העולם ישנו מגוון רחב של יחידות צבאיות, כוחות צבאיים המצויים תחת דרג פיקודי משלהם.
כחלק מההיררכיה הצבאית, ליחידות אלו תהיינה כפופות יחידות בסדר גודל קטן יותר, ובמקביל הן בעצמן תהוונה חלק מיחידה צבאית גדולה יותר.
מטרת החלוקה הצבאית ליחידות היא ייעול ופישוט תהליכי הפיקוד והשליטה בכוחות, ומתוך כך ניהול נכון ומוצלח של הצבא בכללותו.
יחידות קיימות גם בכוחות מיוחדים וכן במשטרה ובז'נדרמריה.
בחלקים שונים בחלק מצבאות העולם נהוגים מונחים שונים מאלו המקובלים לתיאור יחידות ספציפיות.
בכלל זאת אפשר לציין את הפלגה כיחידה המקבילה למחלקה ואת הסוללה (מקבילה לפלוגה) והאגד (מקביל לרגימנט או חטיבה) – יחידות אשר נעשה בהם שימוש בעיקר בקשר ליחידות ארטילריה.
Staffel הוא מינוח ליחידה בסדר גודל שבין מחלקה לבין פלוגה.
ובשימוש על ידי מדינות דוברות גרמנית.
ונרשם בתקן נאט"ו עם רישום ארבע נקודות מעל סוג הכוח.
עוצבה במינוח הנהוג בצה"ל מוגדרת ככוח צבאי המכיל את כל מרכיבי הכוח הנדרשים לשם ניהול פעולה מערכתית באופן עצמאי.
על כן יכלול כוח כזה שילוב של כוחות חי"ר, שריון, תותחנים וכיוצא בזה.
עוצבה תהיה בדרך כלל בסדר גודל חטיבתי או אוגדתי.
יחידה צה"לית נוספת היא הפיקוד המרחבי, המקביל לגיס.
בדומה לכך אך בסדר גודל גבוה יותר, חזית הייתה היחידה הסובייטית המקבילה לקבוצת ארמיות.
זרוע (אשר ידועה באנגלית בתור Military branch), למשל זרוע היבשה, היא יחידה פיקודית הכוללת את כלל הכוחות הצבאיים שאופיים דומה.
בדרך כלל החלוקה תהיה בין כוחות יבשה, אוויר וים.
בכל זרוע וזרוע נהוג לבצע מדרגת חלוקה נוספת, לחילות, למשל חיל שריון.
כל חיל (אשר בדרך כלל יוכר באנגלית בתור Corps, ככוח בסדר גודל של גיס) מאגד את כוחותיו ובתחומי אחריותו עומדים בניין הכוח כמו גם עבודת ניהול ומטה.
חילות כמו זרועות מהווים יחידות פיקודיות בשגרה ולרוב לא יהוו יחידות לוחמות כשלעצמן.
כוחות מיוחדים מאורגנים כזרוע או פיקוד נפרד ברוב הצבאות בעולם.
הם פועלים ביחידות קטנות ורב-תכליתיות ובמבנה היררכי גמיש יותר מאשר בכוחות הצבא הרגילים.
היחידות המיוחדות מורכבות מפלגות וצוותים.
יחידות קיימות גם בגופים צבאיים-למחצה כגון ז'נדרמריה, משטרה צבאית ואף במשטרה רגילה.
בצרפת, גם מכבי האש מחולקים ליחידות.
היחידה היא גוף מבצעי בעל ייעוד מוגדר הכפוף למפקד או קצין משטרה.
משטרות וז'נדרמריה מפעילות יחידות טקטיות, כגון SWAT (ובישראל ימ"מ), בהן אופי הפעילות קרבי וצבאי יותר והפעילות נעשית לרוב בקבוצות ולא ביחידים.
יחידות השיטור הימי הן יחידות במשטרת ישראל הממוקמות במתקנים ימיים אזרחיים.
עיקר ייעודן הוא שמירת הסדר הציבורי וטיפול בעבירות פליליות המתבצעות לאורך חופי ישראל.
לפני קום היחידה בשנת 1977 על משמר החופים בישראל הייתה אחראית יחידת "משמר החופים".
בשנת 1977 הטילה ממשלת ישראל את האחריות הביטחונית להגנת החופים על חיל הים, בעוד שעל המשטרה הוטלה האחריות לשמירה על הסדר הציבורי וטיפול בעבירות פליליות.
אי לכך, שונה שם השירות לשיטור הימי של משטרת ישראל.
כנגזרת מכך, גדלו כלי השיט וכמות אנשי הצוות ירדו והותאמו לייעוד החדש.
ביצוע פעולות הצלה בים בעת הצורך, למעט בחופי רחצה מוכרזים.
אכיפת החוק בעניין שימוש בכלי שיט קטנים הפועלים בחופי רחצה.
סיוע לביצוע פעולות הצלה של גורמים אחרים הפועלים בים.
מניעת כניסה או יציאה מישראל של אנשים, בכלי שיט (למעט אניות) שלא דרך נמלים המשמשים תחנות גבול.
עריכת סיורים ימיים כדי למנוע הברחות, בכלי שיט קטנים, של סמים, דברי ערך ואמצעי לחימה.
אכיפת החוק בעניין חובת רישוי של כלי השיט ושל מפעיליהם
שמירה על הסדר הציבורי ברצועת מימי החופים של מדינת ישראל.
יחידות שיטור ימי קיימות בבסיסים הבאים: עכו, חיפה, תל אביב, אשקלון, אילת וכן באגם הכנרת.
יחידות השיטור הימי כפופות פיקודית למחוז או למרחב בו הן נמצאות, אם כי מקצועית כולן כפופות למדור שיטור ימי במטה הארצי, שאליו כפופה גם יחידת התחזוקה של השיטור הימי.
ביחידות השיטור הימי מופעלים כלי שיט מסוגים שונים בהם ספינות שני מנועים המיועדות לשהות ארוכה בים וכן ספינות בעלות מנוע אחד המיועדות לשיט בקרבת החוף.
לצורך פעילות הצלה מתפעלת יחידת השיטור הימי מספר סירות גומי ובקיץ היא אף מפעילה אופנועי ים.
בסוף 2016 הצטיידה ב-10 כלי שיט מדגם "צרעה" מתקדמים תוצרת ארצות הברית.
יחידות פלאנק הן יחידות מידה פיזיקליות המבוססות על קבועים פיזיקליים.
יחידות פלאנק הומצאו על ידי מקס פלאנק בשנת 1899, על-מנת ליצור מערכת יחידות טבעיות, שתהיה לה משמעות אוניברסלית.
בשונה ממערכות יחידות אחרות, כמו למשל מערכת היחידות הבין-לאומית, קביעת גודלן של היחידות הבסיסיות במערכת יחידות פלאנק איננה שרירותית.
המצאת יחידות פלאנק היא דוגמה לשימוש באנליזה ממדית.
במאמר המקורי מקס פלאנק הביא את הטיעון הבא להצגת היחידות החדשות:
יחידות פלאנק היא מערכת יחידות בה הקבועים הבאים מקבלים את הערך 1:
קבוע סימון ממדיםערך ביחידות SI מהירות האור בריק L T-1 קבוע הכבידה M-1L3T-2 קבוע דיראק ML2T-1 קבוע קולון Q-2 M L3 T-2 קבוע בולצמן ML2T-2Θ-1
בטבלה זו הוא קבוע הדיאלקטריות של הריק.
במערכת היחידות המקורית, פלאנק לא השתמש בקבוע דיראק (שהוא למעשה קבוע פלאנק המצומצם), אלא בקבוע המוכר כיום בתור "קבוע פלאנק" (), וזאת שנה לפני שהוא השתמש בקבוע זה לצורך ההסבר של קרינת גוף שחור, אירוע אשר מסמל את הולדת תורת הקוונטים.
מערכת יחידות פלאנק מאפשרת רישום פשוט יותר של משוואות פיזיקליות רבות, משום שקבועים אלו נפוצים מאוד בתיאור תהליכים פיזיקליים, וניתן להשמיט אותם מהמשוואות כאשר ערכם נקבע בתור 1.
יחידות פלאנק המצומצמות (reduced Planck units) הן יחידות פלאנק בהן נקבע 8πG=1 במקום G=1. מערכת יחידות זו שימושית בחישובים הקשורים לתורת היחסות הכללית ולקוסמולוגיה.
שם כמות ביטוי ערך ביחידות SI הערות אורך פלאנק אורך (L) - מסת פלאנק מסה (M) זמן פלאנק זמן (T) - מטען פלאנק מטען חשמלי (Q) - טמפרטורת פלאנק טמפרטורה (Θ)
על פי יחידות הבסיס ניתן להגדיר יחידות נגזרות (derived units) לשאר הגדלים הפיזיקליים:
שם כמות ביטוי ערך ביחידות SI תנע פלאנק תנע (MLT-1) אנרגיית פלאנק אנרגיה (ML2T-2) כוח פלאנק כוח (MLT-2) הספק פלאנק הספק (ML2T-3) צפיפות פלאנק צפיפות (ML-3) תדירות פלאנק תדירות (T-1) לחץ פלאנק לחץ (ML-1T-2) זרם פלאנק זרם (QT-1) מתח פלאנק מתח (ML2T-2Q-1) התנגדות פלאנק התנגדות (ML2T-1Q-2) תאוצת פלאנק תאוצה (LT−2)
היחידות המובחרות בצה"ל כוללות את יחידות העילית, חטיבות הקומנדו, יחידות טקטיות מיוחדות ואת סיירות החי"ר.
"המילון למונחי צה"ל", שהוציא לאור אגף ההדרכה ב-1988, מגדיר את הכוחות המיוחדים:
מקובל כי ההגדרה ליחידות הללו היא "יחידות לוחמות" (שאינן "כוח מיוחד"), הניכרות ברמתן המבצעית הגבוהה ובאיכות ביצועים הבולטת הנובעת מהשקעה בהכשרתן ובאמצעים העומדים לרשותן.
למסלול הגיוס, ההכשרה והשירות של היחידות המובחרות השונות מאפיינים אשר חלקם משותפים וחופפים, אך קיימים גם מאפיינים בלעדיים בהתאם לאופי וייעוד היחידה, בהם:
המיועדים לשירות ביטחון (מלש"בים) המעוניינים לשרת ביחידות מובחרות, לרוב מאותרים על ידי צה"ל במהלך הליכי הגיוס על פי רצונם ועל פי התאמתם.
במהלך "יום סיירות" ובמהלך הגיבושים ליחידות השונות מסוננים את המועמדים כדי לברור את אלה מהם שיחלו את מסלול ההכשרה.
חיילי היחידות המיוחדות מחויבים בדרך כלל בשליטה מעמיקה יותר בכל הנדבכים הבסיסיים של הלחימה, כגון: לוחמת חי"ר, רובאות וקליעה, ניווט, תנועה מבצעית ביחיד ובצוות, שימוש באמצעי לחימה שונים וגם באמצעים אחרים, שדאות, הסוואה צבאית, קרב מגע ובחוסן נפשי יוצא מן הכלל.
לאור המורכבות הגדולה של המשימות המבצעיות בהן נוטלים לוחמי היחידות המיוחדות חלק, מסלולי ההכשרה ארוכים במיוחד, ומחייבים חתימה על התחייבות לשירות קבע.
לפיכך, לוחמי סיירת מטכ"ל, שייטת 13, יחידת עוקץ, יהל"ם,יחידת רפאים, יחידת שלדג, יחידת מיתר, יחידת רוכב שמיים, לוחמי חטיבת הקומנדו, היחידה הטקטית לחילוץ מיוחד (669), יחידת הניוד המטכ"לית ושייטת הצוללות מחויבים בשירות קבע.
כך-גם שגרת שירות המילואים של חיילי היחידות המובחרות ושל קציניהן עשויה להיות עמוסה יותר מאשר בכלל צה"ל.
כללי ביטחון המידע מגבילים את החשיפה של היחידות המובחרות בכלל ושל היחידות המיוחדות בפרט לקהל הרחב.
פרקים שלמים אודות הכשרתן ופעילותן של היחידות עשויים להיות מסווגים כסודיים.
עוד בתקופה שקדמה לקום המדינה, לוחמי הפלמ"ח של ההגנה היוו את הבסיס לכוחות המיוחדים של צה"ל.
הפלמ"ח הצמיח דור שלם של מפקדים ותרם ליחידות המובחרות השפעה רבה, יחסית לגודלן, על כלל הכוחות המזוינים.
דוגמה להמחשה לכך היא, פלוגת הים של הפלמ"ח (פלי"ם) אשר שימשה בסיס להקמת שייטת 13.
עם הקמתה של המדינה, הסיירות החטיבתיות הסדירות הראשונות בצה"ל (סיירת גולני, סיירת צנחנים, סיירת שריון) לא הוקמו כיחידות מובחרות, ובמשך תקופה ארוכה לא זכו ליוקרה מבצעית.
לעומתן, יחידה 101, שקמה ב־1953 לצורך ביצוע פעולות תגמול במדינות ערב שכנות ובשטחי הגדה המערבית תחת הכיבוש הירדני אחרי מספר פעולות כושלות של יחידות חי"ר סדירות, זכתה להערכה רבה ואף הכתיבה את אמות המידה לצה"ל כולו.
ב־1955, בעקבות המיזוג של יחידה 101 לחטיבת הצנחנים, הוקמה סיירת צנחנים.
הסיירות הפיקודיות (סיירת אגוז, סיירת שקד, סיירת חרוב) הוקמו באמצע שנות ה־50 של המאה ה־20 בהשראת ובעקבות הניסיון של יחידה 101, וקיבלו על עצמן משימות ביטחון שוטף ופעולות מעבר לגבול המדינה בגזרותיהן.
אף הן, לא נהנו תחילה מעדיפות בגיוס כוח אדם או יוקרה מבצעית.
במרוצת שנות ה־60 של המאה ה־20 הסיירות הפיקודיות פעלו בגזרות השונות, אך לאחר מלחמת יום הכיפורים הן פורקו לטובת תחזוקת יחידות חי"ר רגילות.
כלקח מתוצאותיה של מלחמת יום הכיפורים, הוקמו יחידת שלדג, יחידה 669, יחידת עוקץ, ומאוחר יותר גם יחידת מגלן ויחידת מיתר.
בשנות ה־70 של המאה ה־20 פעלה גם יחידת רימון, שתפקידה היה להילחם בטרור פלסטיני בעזה.
השינוי שהפך את הסיירות ליחידות מובחרות ולתופעה ייחודית לצה"ל, נוצר ממספר גורמים במקביל.
ראשית, פרסום יוקרתי (לא רשמי) של סיירת מטכ"ל (נגד טרור) בתחילת שנות ה־70 של המאה ה־20 (שאף היא הוקמה לצד הסיירות הפיקודיות) יצר הילה ויוקרה חברתית להשתייכות ליחידה מובחרת.
שנית, חטיבת גולני טיפחה את סיירת גולני כיחידת עילית חטיבתית, והיוזמה המקומית הפכה למודל לחיקוי.
שלישית, חקירת קרב תל פאחר ב־1967 העלתה כי סיירת גולני תפקדה בצורה יוצאת דופן בהשוואה לשאר הגדודים.
מיוקרתן של סיירת מטכ"ל והסיירות החטיבתיות, השתרשה בקרב הציבור הרחב המילה "סיירת" כשם נרדף ליחידה מובחרת.
בתחילת שנות ה־80 של המאה ה־20, במהלך מלחמת לבנון, הוקמו חטיבת גבעתי וחטיבת הנח"ל, ובהן סיירת גבעתי וסיירת נח"ל.
ב־1982 קצין ההנדסה הראשי, תא"ל אבישי כ"ץ, הקים את סיירת יעל ככוח הנדסה קרבית מובחר לפעולות חבלה, קומנדו ומיקוש נגדי.
ובכל זאת בסוף שנות ה־80 החל צה"ל לצמצם את השימוש בכוחות המיוחדים בלבנון, אם אפשר היה לבצע את המשימה על ידי מסוקי קרב או מטוסי קרב של חיל האוויר.
בשנת 1981 היחידה למשימות תת־מימיות (ילת"ם) הוכרזה כיחידה עצמאית, אחרי שקמה בשנות ה־60 של המאה ה־20 ואוחדה עם שייטת 13 בשנות ה־70 של המאה ה־20. בשנת 1987 (טרם פרוץ האינתיפאדה הראשונה) הוקמה יחידת דובדבן אשר הוטל עליה למנוע פעולות טרור, ובהמשך הפכה ליחידת מסתערבים.
בשנת 1993 הוכפפו יחידת מיתר ויחידת מורן לחיל התותחנים, אחרי שהוקמה בשנת 1984 בחטיבת הצנחנים כאחד הלקחים ממלחמת יום הכיפורים.
בשנת 1995 הוקמה יחידת אגוז כחלק מחטיבת גולני, לצורך לחימת גרילה נגד ארגון החזבאללה ברצועת הביטחון שבדרום לבנון.
באותה שנה אוחדו סיירת יעל והיחידה לסילוק פצצות (יחס"פ) של חיל ההנדסה הקרבית ליחידת הנדסה למשימות מיוחדות (יהל"ם).
בשנת 1988, הוקמה יחידת הניוד, המתאפיינת בנהיגה מבצעית, כדי לתת מענה למשימות הדורשות זאת.
ב־2001 אוחדו היחידות החטיבתיות (היח"טיות), ובהן הסיירות של חטיבות חיל הרגלים לגדודי סיור (גדס"רים) חטיבתיים.
הסיירות הפכו לפלוגות סיור (פלס"רים).
ב־2015 הוצאו יחידת מגלן, יחידת דובדבן, יחידת אגוז ויחידת רמון מחטיבות חיל הרגלים הסדירות והוכפפו לחטיבת עוז – חטיבת הקומנדו של זרוע היבשה.
במאה ה־21, בעיקר עקב האינתיפאדה השנייה, יחידות מיוחדות ומובחרות רבות שמו דגש על לוחמה בטרור לצד מטרותיהן המקוריות.
כך למשל, יחידת דובדבן ביצעה פעילות מסוערבת רבה כנגד המחבלים, ושייטת 13 לחמה בלב הערים הפלסטיניות לצד פשיטות ימיות על אוניות הברחת נשק ערביות ואיראניות.
בשל הצורך הנרחב בסיוע הנדסי כנגד מטעני חבלה ומנהרות תת־קרקעיות גדלה יחידת יהל"ם באופן ניכר ונוספו לה פלגות נוספות המתמחות בפריצה, רובוטיקה ועוד, וכן פלגת סמו"ר שייעודה לפעול כנגד סליקים ומנהרות.
היחידות המובחרות של צה"ל משתפות פעולה באופן נרחב גם עם השב"כ והיחידות המיוחדות של משמר הגבול, בהן הימ"מ (היחידה המבצעית ללוחמה בטרור, לפי החלטה מספר 900 של הממשלה מיום 02.01.2022) והימ"ס (יחידות מסתערבים).
בטבח שבעה באוקטובר, לוחמי היחידות המיוחדות נמנו עם הראשונים שהגיעו על מנת לבלום את המחבלים שפרצו לישראל.
+סיווג יחידהשיוךשם היחידהייעוד ואופי פעילותסוג יחידהיחידות עיליתאגף המודיעיןמערך המבצעים המיוחדים סיירת מטכ"לייעודה המרכזי הוא: איסוף מודיעין, סיור מיוחד, לוט"ר, חילוץ ופעילויות צבאיות חשאיות מעבר לקווי האויב.היחידה מוגדרת גם כיחידת השתלטות, והיא מאומנת בכל סוגי הלחימה הקיימים.סדירהחיל הים שייטת 13יחידת הקומנדו הימי.
ייעודה המרכזי הוא: איסוף מודיעין, סיור מיוחד, לוט"ר, חילוץ ופעולות ימיות וצבאיות חשאיות מעבר לקווי האויב בעיקר בתווך הימי.
היחידה מוגדרת גם כיחידת השתלטות ומלבד הלחימה הימית בה היא מתמחה, השייטת מאומנת בכל סוגי הלחימה הקיימים.סדירהחיל האווירכנף 7 שלדגייעודה הוא איסוף מודיעין, סיור מיוחד, לוט"ר ופעולות צבאיות חשאיות מעבר לקווי האויב.
היחידה מאומנת בכל סוגי הלחימה הקיימים, ומתמחה בעיקר בלחימה אווירית.סדירהיחידה 669יחידה טקטית לחילוץ מיוחד.
חלק ממערך משמעותי ביותר לביטחון המדינה.סדירהיחידת מורןגדוד המפעיל טילים מדויקים לטווח בינוני.סדירהיחידה 5252מפעילה כלי טיס מאויש מרחוק מסוג הרמס 450 ("זיק") וכלי נוסף מסווג.סדירהעוצבת עמוד האש יחידת רוכב שמייםמפעילה כלי טיס בלתי מאוישים מסוג סקיילרק 1 בעיקר על מנת לספק סיוע קרוב ברמה הטקטית.
היחידה היא יחידה חבירה אשר צוותיה חוברים ליחידות מובחרות וגדודים, בדומה ליחידת עוקץ וליהל"ם.
צוותי היחידה פעילים בכלל הגבולות ובאיסוף מודיעין חזותי על האויב.סדירהאגף המודיעיןעוצבת המודיעין האנושי (504)עאחראית על הפעלת סוכנים סמויים מחוץ לגבולות ישראל.סדירהיחידה 9900יחידת שלףיחידת סיור אוויר לוחמת משותפת לחיל האוויר ויחידה 9900 של אגף המודיעין.
היחידה מפעילה את סיירי האוויר ויושבת בטייסת 100.
היחידה מתמחה באיסוף מודיעין ויזינטי והכוונת גורמי אש ממגוון רחב של פלטפורמות, לרוב מוטסות.סדירהיחידה 8200גדוד סיגינטי מבצעי (גדס"מ)יחידה מבצעית של יחידה 8200, המתמחה באיסוף מודיעין באמצעים סיגינטיים בגזרת לחימה.
תפקידה לאסוף מודיעין עדכני ולהעבירו בזמן אמת לכוחות הלוחמים.
הלוחמים פועלים בתנאי שטח מורכבים בפעילויות מבצעיות מיוחדות בכל הגזרות למיצוי ואיסוף מודיעין.
לוחמי היחידה נקראים גם לוחמי אתגרים.סדירהזרוע היבשהחיל ההנדסה הקרביתיחידת הנדסה למשימות מיוחדות (יהל"ם)מתמחה בביצוע משימות הנדסיות מיוחדות.
מתמחה בפריצה הנדסית, חבלה התקפית, חבלה וסילוק פצצות, רובוטיקה, לוחמת מנהרות (לת"ק) פעולות הנדסיות נוספות, וסיוע ליחידות המיוחדות האחרות של צה"ל, בתחומי החבלה.סדירהאגף התקשוב וההגנה בסב"רחטיבת הספקטרום והרשת (ספירה)מרכז לוחמת הספקטרוםאחראי על שיבוש מערכות הקשר והתקשורת של האויב כאשר בכלל זה הוא עוסק בשיבוש שידורי רדיו וטלוויזיה, שירותים סלולריים ועוד.
עיקר פעילות המערך היא התקפית, אך בין עיסוקיו מערך הלוחמה האלקטרונית פועל גם להגנה על מערכות התקשורת הצבאיות.
היחידה פועלת באוויר, בים וביבשה וזמינה להיות מוקפצת לכל מקום בארץ.סדירהחיל הרגליםחטיבת המרום יחידת עוקץמתמחה בכלבנות והפעלת כלבים מבצעיים לצורך משימות ייעודיות וחשאיות שחלקן בשטח האויב.סדירה יחידת הלוט"רמוכרת גם כבית הספר ללוט"ר.
אמונה על הכשרת כלל יחידות צה"ל בתחומי הלוחמה בטרור, הצליפה ותחומים נוספים.
לצד זאת, לוחמי היחידה מבצעים פעילויות מבצעיות מיוחדות ומגוונות, פעילים בעתות חירום ונמצאים בכוננות מתמדת לתפעול אירועי פח"ע.סדירה יחידת הניוד 444בשגרה פעולת בתור בית הספר לניוד מבצעי ומכשירה את כלל הנהגים המבצעיים בצה"ל.
החל משנת 2014 התרחבו משימותיה.מילואים יחידת קורליחידה לוחמת מיוחדת בעלת אופי מסווג.
לוחמי היחידה נקראים גם "לוחמי קודקוד"סדירהחיל השריוןיחידת מלך האריות (מלא"ר) – 183
פלס"ר שריון (פלס"ר 7/ פלס"ר 401)יחידה מובחרת מסווגת בחיל השריון, המשתמשת באמל"ח מסווג.סדירה חיל היםשייטת 7 (שייטת הצוללות)מפעילה צוללות.
מתמחה באיסוף מודיעין צבאי, בהשמדת כלי שיט עוינים, בהתקפה בצורות שונות ומשימות חשאיות בעומק שטח האויב.סדירהיחידה למשימות תת־מימיות (ילת"ם)מיועדת למשימות תת־מימיות הדורשות צלילה.סדירהיחידת סנפירהגנה על הנמלים הצבאיים והגבולות הימיים של מדינת ישראל.סדירהפיקוד הצפוןעוצבת הגלילסיירת דבורה (ית"מ גליל)יחידת התערבות שמטרתה לתת מענה לאירועי טרור בגבול ישראל–לבנון.
לוחמי היחידה הם יוצאי יחידות מובחרות בצה"ל תושבי הגליל והסביבה.מילואיםאוגדת הבשןיחידת האלפיניסטיםמתמחה בלוחמה הררית ומיועדת ללחימה בתנאי מזג אוויר קיצוניים ובתנאי שלג, בגזרת הר חרמון.מילואיםיחידת פראהיחידה מורכבת מלוחמי סיירות ויחידות מיוחדות במילואים, המאופיינים בידע מעמיק של השטח המקומי.
כל חטיבה ממיינת את לוחמיה בגיבוש לסיירת.סדירהעוצבת געש חטיבת גולניסיירת גולניסדירהעוצבת הפלדהחטיבת הנח"לסיירת נח"לסדירהחטיבת גבעתיסיירת גבעתיסדירהעוצבת הבזקחטיבת כפירסיירת חרובסדירה
המחלקה הערבית – יחידה של הפלמ"ח ולאחר מכן יחידה במחלקת המודיעין של צה"ל בשם שירות מודיעין 18, שאנשיה עסקו בריגול וחבלה בקרב ערביי ישראל ובמדינות השכנות.
חיות הנגב - הייתה יחידה קטנה במלחמת העצמאות שפעלה כיחידת סיור וקומנדו במרחב הנגב, ועם הקמת גדוד 9 בחטיבת הנגב הפכה היחידה לפלוגת הסיור של הגדוד.
שועלי שמשון - יחידה ממוכנת על גבי ג'יפים שפעלה במלחמת העצמאות כיחידת סיור במרחב הנגב תחת חטיבת גבעתי (תש"ח).
יחידה 131 - יחידה צבאית שפעלה משנת 1949 עד 1963 במסגרת אגף המודיעין של צה"ל ומטרתה ביצוע פעולות מיוחדות בארצות אויב.
בשנת 1955 שונה שמה ליחידה 188. ב-1963 הועברה לאחריות המוסד למודיעין ולתפקידים מיוחדים, בו אוחדה עם יחידת המבצעים המיוחדים ("מפרץ") תחת השם "קיסריה".
יחידת קדם - 101 - יחידה מהגדוד הראשון של הנח"ל.
פעלה ללא שם משנת 1950 עד 1953. עיקר פעילותה במתארי פשיטה ומארב מעבר לקווי האויב הירדני והמצרי.
יחידה 101 – יחידת קומנדו לביצוע פעולות תגמול.
מוזגה לתוך גדוד אפעה של חטיבת הצנחנים.
יחידה 30 – יחידה מיוחדת של צה"ל, שפעלה בין השנים 1951–1952 במסגרת חטיבת הנגב.
הוקמה כדי לטפל בבעיית המסתננים ובמקביל ערכה סיורים גאולוגים והנדסיים.
יחידת תצ"מ 5707 – יחידת תצפיות מיוחדות של חיל האוויר שפעלה בין השנים 1974–2003. פעלה תחת מפקדת כוחות האוויר המיוחדים.
סיירת אגוז – סיירת פיקודית של פיקוד הצפון.
על שמה הוקמה יחידת אגוז של חטיבת הקומנדו.
סיירת דוכיפת – בתחילה פלוגת נ"ט מוטסת אחר כך יחידת חירמ"כ.
על שמה הוקם גדוד דוכיפת של חטיבת כפיר.
סיירת שקד – סיירת פיקודית שפעלה בפיקוד הדרום בשנים 1955–1979. על שמה הוקם גדוד שקד של חטיבת גבעתי.
סיירת 525 - סיירת אשר הוקמה בסוף שנת 1962 עקב התגברות חדירות בגבול מצרים וכדי להוריד את הנטל מסיירת שקד.
הסיירת פעלה כשנתיים עד לאיחודה עם סיירת שקד בסוף שנת 1964.
סיירת חרוב – סיירת פיקודית שפעלה בפיקוד המרכז בשנים 1966–1974. הוקמה מחדש בנובמבר 2016 כסיירת של חטיבת כפיר.
יחידת שמשון – יחידת מסתערבים שפעלה ברצועת עזה במהלך האינתיפדה.
על שמה הוקם גדוד שמשון של חטיבת כפיר.
יחידה 88 - דב לבן – יחידה בחיל השריון הישראלי.
היחידה החלה לפעול בשנת 1969 כ"יחידת סיור ופשיטה אמפיבית", על מנת לאפשר תקיפת הפתעה דרך הים בעזרת כוחות שריון אמפיביים.
יחידה 707 – יחידת צוללים מיוחדת בחיל הים הישראלי.
היחידה החלה לפעול בשנת 1963 כ"יחידת צלילה הגנתית" ובמהלך מלחמת ההתשה שונה שם היחידה ל"יחידת חבלה ימית".
היחידה אוחדה עם שייטת 13 בשנת 1976.
יחידת רימון – יחידת לוט"ר מסוערבת ששימשה מודל לדובדבן ולימ"ס.
יחידת סיור 252 – סיירת מדברית זעירה, אשר הוקמה על ידי סרן , תחת פיקודם של תתי-האלופים צביקה קן-תור ואורי אגמון.
הסיירת עסקה במניעת פח"ע, בסיור מבצעי ואיסוף מודיעין בסבך השטח המדברי לאורכו, רוחבו ועומקו של גבול ישראל–מצרים–עזה בשנים 1990–1994.
יחידת חרמ"ש – יחידת חי"ר מסוערבת מובחרת שפעלה בשטחי יהודה שומרון ועזה, והייתה תחת פיקוד המרכז ודרום בצה"ל.
כוח 100 – יחידה מיוחדת ללוחמה בטרור במערך הכוחות המיוחדים של צה"ל, שייעודה העיקרי היה טיפול במצבי קיצון בבתי סוהר צבאיים בהם מוחזקים מחבלים.
היחידה הוקמה באמצע שנות התשעים ונסגרה בשנת 2006. הוקמה מחדש בשלהי 2023 בעקבות טבח שבעה באוקטובר.
ינמ"מ 7298 – יחידה מובחרת לשעבר בצה"ל, שהתמחתה בהפעלת אמצעי נ"מ (נגד-מטוסים) ניידים מעבר לקווי האויב.
יחידת רימון – יחידה מובחרת של חטיבת עוז, שהתמחתה במודיעין, סיור, לחימה בטרור, הסוואה, לחימה במדבר וביצוע משימות צבאיות בשטח האויב.
ביוני 2018 היחידה נסגרה, והשתלבה כפלגת "רימון" ביחידת מגלן.
את"ר קרקעי – יחידת דיה – יחידה מובחרת של חיל התותחנים בזרוע היבשה, המתמחה באיסוף קרבי, לוחמת חי"ר והכוונת אש.
פורקה במרץ 2020 ולוחמיה שולבו ביחמ"מ 869.
יחידת מידה על שם אישיות היא יחידת מידה שנקראה על שם מדען דגול, לשם הנצחה.
עם התפתחות המדע נוצר הצורך ביצירת יחידות מידה שתהיינה אוניברסליות ומוסכמות על כלל האנושות.
תחילה נלקחו שמות היחידות משמות מושגים, לרוב בלטינית וביוונית.
כך, למשל, המטר מקורו במילה המציינת "מידה" ביוונית, והמול הוא קיצור של המילה "מולקולה", שמקורה במילה הלטינית ל"מסה קטנה".
מאמצע המאה ה-19 החלו לקרוא ליחידות חדשות על שם אנשי מדע דגולים ופורצי דרך.
ההיסטוריה של קריאת יחידות על שם אישים
היחידה הראשונה, שנקראה על שם איש מדע ועדיין נמצאת בשימוש נפוץ, היא מעלת פרנהייט.
דניאל גבריאל פרנהייט המציא מד חום בשנת 1724. הוא קבע במד החום שלו את נקודת האפס בתור הטמפרטורה הנמוכה ביותר שהגיע אליה במעבדה, ובתור 96 הוא קבע את טמפרטורת הדם האופיינית.
באותה תקופה, על מנת לציין טמפרטורה בסולם פרנהייט השתמשו במונח מעלות בסולם פרנהייט, שהתקצר עם הזמן ל"מעלות פרנהייט", והוא הדין בסולמות טמפרטורה אחרים.
אולם בכל המקרים הללו נקרא סולם הטמפרטורה על שם האישיות - אך לא היחידה עצמה.
להוקרת זכרם של מדענים דגולים ופורצי דרך, הפסיקו באמצע המאה ה-19 לקרוא ליחידות בשמות שנגזרים מיוונית או לטינית, והחלו לקרוא ליחידות חדשות על שם אנשי מדע.
לטימר קלארק וצ'ארלס ברייט, שני מהנדסי טלגרף בריטיים, הציעו בשנת 1861 לקרוא באופן רשמי ליחידות חשמליות על שם אישים, וכך כתבו במאמר שהציגו בפני ועדה של האגודה הבריטית לקידום המדע (British Association):
הראשונים שזכו לכבוד זה היו גאורג אוהם, מייקל פאראדיי, לואיג'י גלווני ואלסנדרו וולטה.
במקור הציעו קלארק וברייט לקרוא ליחידת המתח החשמלי "אומה", ליחידת המטען החשמלי "פאראד", ליחידת הזרם החשמלי "גלווט" וליחידת ההתנגדות החשמלית "וולט".
הראשונה ביניהן שהשתרשה הייתה היחידה "אוהם", אבל דווקא בתור יחידת התנגדות.
אמנם קלארק וברייט הציעו בשנת 1861 למדוד מתח חשמלי בעזרת היחידה "אומה", אך באותו זמן היה צורך דחוף לקבוע גודל תקני של התנגדות חשמלית, שישמש כאמצעי מדידה בעת הנחת קווי טלגרף, ומהנדסים החלו להשתמש במילה "אומאד" (שנגזרה מהמילה "אומה"), או בקיצור "אום", למדידת התנגדות.
בעקבות הדמיון בצליל הציע בשנת 1867 ויליאם פריס, מהנדס ולשי, את האות היוונית אומגה לסימון יחידה זו.
שם נוסף ליחידת ההתנגדות החשמלית שרווח באותה תקופה היה יחידת .B.A (ראשי תיבות של British Association).
הפאראד, יחידה שייעדו קלארק וברייט למדידת מטען, הפכה ליחידת קיבול חשמלי, בגלל הצורך לקבוע גודל תקני של קיבול ובגלל הקשר ההדוק בין קיבול למטען, ואילו "פאראדיי" נותרה יחידת מטען.
במקביל, "וולט" הפכה ליחידת מתח, ואילו "גלווט" לא השתרשה.
השימוש הראשוני של יחידות חשמליות אלו היה ביישומים הנדסיים, והיה זה ג'יימס קלרק מקסוול שהטמיע את היחידות החדשות במדע הפיזיקה כאשר ניסח את משוואות מקסוול בשנות ה-60 של המאה ה-19.
מקובל לקרוא ליחידה בתחום מדעי מסוים על שם אדם שעסק בתחום זה.
כך, למשל, יחידת המידה לרדיואקטיביות, "קירי", נקראה על שם בני הזוג פייר ומארי קירי, מגלי הרדיום ותופעת הרדיואקטיביות.
בדומה לכך, היחידה "מאך", המציינת את מהירות הקול, נקראת על שם ארנסט מאך, שחקר בין השאר תנועה במהירות על-קולית.
לכבוד מיוחד זכו אנריקו פרמי ואנדרס יונאס אונגסטרם, שיחידות אורך נקראו על שמם, במקביל ליחידה הבסיסית, מטר.
אונגסטרם שעסק בספקטרוסקופיה של אור, זכה שיחידת מידה המשמשת לציון ארכי גל () תיקרא על שמו.
פרמי, שעסק בפיזיקה גרעינית, זכה שגודל אופייני של גרעין (), ייקרא פרמי.
שתי יחידות אלו, שאינן יחידות SI, מקובלות מאוד בקרב הפיזיקאים והכימאים.
בשנת 1832 נוצרה מערכת היחידות cgs.
הייתה זו מערכת המידות המדעית הראשונה, והיא הורחבה בשנות ה-70 של המאה ה-19 על ידי ג'יימס קלרק מקסוול.
המערכת קיבלה את שמה על שם יחידותיה הבסיסיות - הסנטימטר, הגרם והשנייה.
הודות לעבודת הארגון של מקסוול, לא נפקד במערכת cgs מקומן של יחידות על שם אישים, בעיקר בקרב יחידות החשמל והמגנטיות.
היחידה מקסוול עצמה, יחידה למדידת השטף המגנטי, היא יחידת cgs.
כיום מוגדרות היחידות התקניות במערכת היחידות הבין-לאומית ("SI").
מערכת זו היא התפתחות של השיטה הצרפתית, ובה יחידת המידה הבסיסית לאורך היא המטר, הזמן נמדד בשנייה והמסה בקילוגרם.
מערכת ה-SI הוצעה בשנות ה-40 של המאה ה-20 ונקבעה כתקן מחייב בשנת 1960. מבין שבע יחידות הבסיס של מערכת SI, שתיים קרויות על שם אישים: האמפר, יחידת הזרם החשמלי, והקלווין, יחידת הטמפרטורה.
רוב רובן של היחידות המשניות במערכת SI, שנגזרות מיחידות הבסיס, קרויות גם הן על שם אישים.
במערכת יחידות פלאנק, הקרויה כולה על שם הפיזיקאי שהגה אותה, קרויות כל היחידות על שמו, למשל מסת פלאנק ואורך פלאנק.
רשימת יחידות מידה על שם אישים
יחידת אופק 324 היא יחידה טכנולוגית-מבצעית בחיל האוויר הישראלי.
היחידה עוסקת בהנדסה, פיתוח ותחזוקה של מערכות תוכנה, ובהן מערכות המותקנות במטוסי החיל, מערכות המשמשות את מערך הבקרה האווירית והמודיעין, מערכות לתכנון ושליטה, כלי טיס בלתי מאוישים, מערכות לניהול ידע, תשתיות IT, מערכות לוחמת סייבר ועוד.
היחידה מעניקה שירותי מחשוב לכל זרוע האוויר והחלל של צה"ל.
היא אחראית, בין השאר, על פיתוח ותחזוקת בנק המטרות של כלל צה"ל.
היחידה כפופה ללהק ציוד (לצ"ד), ובראשה עומד קצין בדרגת אלוף-משנה.
יחידות משנה שלה שוכנות בבסיסי הקריה, צריפין ופלמחים.
מרבית כוחה מורכב מעתודאים, חיילים בוגרי קורסים של בסמ"ח (תוכניתנים, מפתחי DevOps, מגני סייבר, דאטה אנליסטים וכדומה), אקדמיזטורים, בוגרי מסלולי תוכנית תלפיות ותוכנית פסגות, וחיילים שעברו הכשרה בבית הספר למקצועות הטכניים.
"אופק 324" הוקמה בדצמבר 2005 כאיחוד של שתי יחידות תוכנה: האחת, יחידת ממד"ס (מערכות מבצעיות הנדסיות), שהוקמה ב-1975 בבסיס פלמחים ביוזמת עדי בירן, מפקדה הראשון, לימים אל"ם, רמ"ח פיתוח בחיל האוויר.
השנייה, יחידה 180, שהוקמה ב-1959 בפיקודו של סא"ל יחיאל אלון, כאחת מהיחידות המסונפות לממר"ם, והועברה לבסיס חיל האוויר בצריפין ב-1979. עם איחוד היחידות הפך אל"ם עשהאל מובשוביץ, שהיה מפקד ממד"ס, למפקדה הראשון של אופק, וכיהן בתפקיד כשנתיים.
יחידת 324 אופק זכתה בפרס הרמטכ"ל ליחידה הטכנולוגית המצטיינת בצה"ל לשנת 2013.
אפליקציה לשימוש אזרחי שפיתחה היחידה מציגה את מטס יום העצמאות של חיל האוויר.
ביחידה משרתות גם עשרות נשים חרדיות בתפקידי מחשוב כאזרחיות עובדות צה"ל.
היחידה מתכוננת לעבור יחד עם יחידות התקשוב האחרות בצה"ל לקריית התקשוב, וזאת במסגרת פרויקט העתקת בסיסי צה"ל לנגב.
היחידה מורכבת מתשע יחידות משנה, כאשר כל יחידת משנה אחראית על חלק אחר בעולם התוכנה.
בראש כל יחידת משנה עומד קצין בדרגת סא"ל.
+מבנה ארגוני - יחידת אופק 324שםתפקידיחידת המטהאחראית על ניהול מבנה הכוח של היחידה, שלישות ולוגיסטיקה.
מפקדה הוא גם סגן מפקד אופק בפועל.
היחידה יושבת בצריפין ובקריה.יחידות רוחביותיחידת מע"תאחראית על הזמינות ועל המבצעיות של רשתות חיל האוויר ועל האפליקציות המפותחות באופק.
משמשת לרוב כדרג ב' (הדרג התפעולי) ביחידה.
בנוסף, תחום ההגנה בסייבר הוא תחת אחריותה.
חלק מהיחידה מאיישים את הבור בקריה 24 שעות ביממה.
היחידה יושבת בצריפין ובקריה.יחידת תשתיות הנדסיותאחראית על הנדסת התשתיות המבצעיות של חיל האוויר.
מתמחה באפיון של רשתות, מערכות ואפליקציות בחיל האוויר, וכן בכלים להגנה בסייבר.
למרות שמה, היחידה מחזיקה ביכולות מחקר ופיתוח על מנת לענות על צורכיהם השונים של לקוחותיה.
מהווה מקור ידע בתחום התשתיתי על שלל תחומיו.
משמשת כדרג ד' (הדרג ההנדסי) ביחידה.
יושבת בקריה.יחידת הנדסהאחראית על אפיון המערכות ביחידה (UX), בדיקה של טכנולוגיות חדשות לקראת הטמעתן ביחידה, ופיתוח תכנים לימודיים על מנת לשפר את דרך הפיתוח ביחידה.
בנוסף, אחראית על תחום הדאטא, וכוללת עיסוק בכלי AI, BI ו-big data.
יושבת בקריה ובצריפין.יחידות אפליקטיביותיחידת מע"מאחראית על בניית מערכות שליטה ובקרה למטה המבצעי של חיל האוויר.
יושבת בקריה.יחידת מת"ןאחראית על בניית מערכות הנוגעות לתחום המודיעיני בחיל האוויר (למד"ן) ומערכות סייבר.
יושבת בקריה.יחידת מט"סאחראית על בניית מערכות לטייסות ולכטממ"ים.
יושבת בצריפין.יחידת מה"ןאחראית על פיתוח מערכות למערך ההגנה האווירית ולמערך הבקרה האווירית.
יושבת בפלמחים.יחידת מא"באחראית על פיתוח אוויוניקה למטוסי חיל האוויר, וכן על סימולטורים וכדומה.
שם יחידת 'אופק' הוצע על ידי בוגר היחידה, ערן ישראלי.
סמל היחידה הנוכחי מכיל ארבעה מרכיבים.
המרכיב הראשון הוא סמל חיל-האוויר המוצג בכנפיים.
המרכיב השני הוא ינשוף, חיה מדויקת חכמה וחרוצה שרואה למרחק.
המרכיב השלישי הוא מטרה מייצג מיקוד במטרה ליצירת יכולת מבצעית משמעותית לחיל-האוויר.
אופן יישום המטרה הזו הוא דרך הטכנולוגיה, שמיוצגת בסמל על ידי קווי רשת מחשוב וכמעגל חשמלי מודפס, שהם המרכיב הרביעי.
יחידות המידה שבהן נעשה שימוש לצורכי בישול משתנות מארץ לארץ, והן משמשות לשם תיאור כמויות של מצרכים שבהן יש להשתמש במתכונים השונים.
בישראל, כמו במרבית יבשת אירופה, נהוג להשתמש בשיטה המטרית (גרם עבור מוצקים וליטר עבור נוזלים).
הכמויות של הרכיבים השונים במתכונים מצוינות לרוב לפי משקל, לפי נפח או לפי מספר יחידות.
לאורך רוב ההיסטוריה נהגו ספרי הבישול לציין כמויות לא מדויקות ובמקום זאת השתמשו בניסוחים כלליים.
בספרי הבישול האירופיים נהגו להשתמש ביחידות משקל ולא בנפח, אם כי השתמשו במידות לא פורמליות כגון "pinch" ("קומץ"), או "drop" ("טיפונת").
בשנת 1896 הציגה לראשונה פאני פארמר בארצות הברית מידות מדויקות יותר של כמויות לפי נפחים בספרה "Boston Cooking-School Cook Book".
כיום, ברוב האזורים בעולם נוהגים להשתמש ביחידות מידה לפי משקל, למרות שבצפון אמריקה עדיין נוהגים להשתמש ביחידות מידה לפי נפח.
מצרכים שונים נמדדים בדרכים שונות:
נוזלים נמדדים כיום בדרך כלל לפי נפח ברוב העולם.
מצרכים יבשים בכמויות גדולות כמו סוכר וקמח נמדדים כיום לפי משקל ברוב העולם (250 גרם קמח), ועל ידי נפח בצפון אמריקה (½ כוס קמח).
כמויות קטנות של מלח ותבלינים בדרך כלל נמדדים לפי נפח ברוב העולם משום שלרוב משקי הבית אין מאזניים מדויקים מספיק למדידת כמויות קטנות לפי משקל.
בשר בדרך כלל נמדד כיום לפי משקל או לפי כמויות ברוב העולם: "2 ק"ג עוף", "ארבעה נתחי בשר כבש" וכדומה.
ירקות עשויים להימדד לפי משקל או לפי מספר יחידות, למרות אי הדיוק הטבעי בכמויות השונות אשר נובע מהגדלים המשתנים של הירקות.
ירקות ובשר קצוצים או טחונים בדרך כלל נמדדים לפי משקל, חוץ מאשר באזור צפון אמריקה, שם הם נמדדים לפי נפח.
ברוב העולם, נהוג להשתמש בשיטה המטרית לצורך מדידה של ליטרים ומיליליטרים (מ"ל), גרמים וקילוגרמים (ק"ג), וכן מעלות צלזיוס (במקום מעלות פרנהייט).
ברוב המדינות דוברות האנגלית בעולם נהוג למדוד משקל בפאונד ובאונקיה, כאשר יחידות הנפח מבוססות על כלי בישול סטנדרטיים המיועדים למדידה ונפוצים באזורים הללו ועל מידות שונות אשר אינם מבוססות על השיטה המטרית.
בפועל הכמויות עצמן לעיתים קרובות חורגות במעט מהכמות בה השתמשו בכלי המקורי עליו הם מבוססים וזאת משום שכלי הבישול עצמם נוטים להשתנות מעט ממדינה למדינה.
השוואה של כמויות נפח של השיטה המטרית מול מערכת היחידות הבריטית (המידות אשר נפוצות בעיקר במטבח האמריקאי והאנגלי):
לפי השיטה המטרית לפי מערכת היחידות הבריטית 1 מיליגרם 0.0154 גריין 1 גרם 1,000 מיליגרם 0.0353 אונקיה 1 קילוגרם 1,000 גרם 2.2046 פאונד לפי מערכת היחידות הבריטית לפי השיטה המטרית 1 אונקיה 437.5 גריין 28.35 גרם 1 פאונד 16 אונקיה 0.4536 קילוגרם 1 סטון 14 פאונד 6.3503 קילוגרם
המרה ממערכת היחידות הבריטית לשיטה המטרית:
המרה מהשיטה המטרית למערכת היחידות הבריטית:
עם הופעתם של המאזניים האלקטרוניים המדויקים מדידת משקל הנוזלים הפך נפוץ לצורך שימוש במתכונים ומונעת את הצורך בכלי מדידת נפח מדויקים.
הנוזלים הנפוצים ביותר בשימוש בבישול הם מים וחלב.
חלב זהה במשקלו למים בכמויות הקטנות יחסית בהם נעשה שימוש לצורכי בישול.
1 מ"ל מים שוקל כמעט גרם אחד ומשום כך אם מתכון מסוים משתמש ב-300 מ"ל מים ניתן להמיר מידה זו בפשטות ל-300 גרם מים.
אונקיית נוזל אחת של מים שוקלת בקירוב 1 אונקיות ומשום כך ניתן להמיר ממתכון בריטי בו כתוב פיינט (20 אונקיות נוזל) מים בפשטות ל-20 אונקיות מים.
יחידות משקל מדויקות יותר הופכות חשובות כאשר משתמשים במידות גדולות יותר כגון בעת ייצור מזון בכמויות מסחריות.
בארצות הברית נוהגים להשתמש כיום בפאונד ובאונקיות עבור משקל, ויחידות המידה הסטנדרטיות האמריקאיות עבור נפח.
על מנת לראות יחידות מידה בהם משתמשים במדינות אחרות ראו מערכות מדידה מסורתיות.
יחידות המידה מסווגות או כיחידות מוצקות או כיחידות נוזלים.
לחלק מיחידות המידה של המוצקים והנוזלים שמות דומים, אך בפועל הוא נמדדים בנפחים שונים למדי.
המתכונים בדרך כלל מציינים אילו יחידות מידה נדרשות.
המתכונים בארצות הברית משתמשים בעיקר ביחידות מידה של נוזלים.
לצורך בישולים ביתיים, הכמויות של מצרכים מוצקים, כגון קמח וסוכר, מצוינים על גבי האריזות לפי הנפח שלהם, לעיתים לפי כוסות מדידה (cups) אם כי הם נמכרים לפי משקל נטו בחנויות עצמם.
מידות משקל משמשים גם למצרכים נוספים כגון בשר או חמאה.
מספר כמויות נפח אשר משותפות למדינות דוברות האנגלית:
יחידות מידה עות'מאניות מסורתיות היו נהוגות באימפריה העות'מאנית בשנים 1299–1923. בארץ ישראל נהגו המידות הללו באופן רשמי בתקופה העות'מאנית בארץ ישראל בשנים 1517–1917. אולם גם לאחר מלחמת העולם הראשונה, בתקופת המנדט הבריטי, המשיכו ונהגו חלק מן המידות והמונחים העות'מאניים במשא ומתן ובשווקים באזורי השליטה העות'מאניים לשעבר, ובכלל זה בארץ ישראל.
מונח טורקית טורקית עות'מאנית ערבית פרסית ושפות נוספות אנגלית ערך המידה ומשמעויות נוספות אֶנְדָאזֶה endazeתעתיק טורקי: אֶנְדָזֶה اندازه .
מקורה בפרסית: اندازه, היגוי מקורב: אַנְדָאזֶה.
יש לה ולמילה מקור אטימולוגי משותף עם המילה "הנדסה" בפרסית תיכונה ell מידת אורך של 65 ס"מ; בהשאלה: מידה.
אַרְשִׁין / אַרְשׁוּן arşınתעתיק טורקי מקורב: אַרְשִׁין ׁآرشین / آرشون .
מקורה בפרסית תיכונה: אָרִישְׁן: מרפק, אמה.
לשם השוואה, ارش (אָרָשׁ) בפרסית חדשה ו־arış בטורקית משמען "אמה", הן במובנה האנטומי, הן כיחידת מידה ell יש להבחין בין "מידות שוּק" (çarşı ölçüleri) ו"מידות אדריכליות" (mimar ölçüleri); ארשין אחד מציין אורך של כ־68 ס"מ במידות שוק, וכ־76 ס"מ במידות אדריכליות.
אסקי מיל eski milתעתיק טורקי: אֶסְקִי מִיל اسکی میل .
מטורקית: eski (ישן) וצרפתית mille (אלף), מלטינית: אלף (צעדים) old mile מילולית: "מיל ישן"; כ־1894 מטר, או 5000 אָיָק (ayak), "רגל".
מונח טורקית טורקית עות'מאנית ערבית פרסית ושפות נוספות אנגלית ערך המידה ומשמעויות נוספות בֶּרִיד או מֶנְזִל berid תעתיק טורקי: בֵּרִידmenzil תעתיק טורקי: מֶנְזִיל بريدمنزل بَرِيد (בָּרִיד: דואר)مَنْزِل (מַנְזִל: דירה, מעון) .
המונח שימש במגוון מובנים כגון: פרש, נושא דואר רכוב, שליח, רץ, מסמכים שהופקדו בידי שליחי דואר ודואר רשמי.
נוסף על כך ציין המונח את המרחק בין שתי תחנות דואר, שהיו פזורות לאורך הדרכים שהובילו לערים השונות.
לתחנות אלה הוקצו בהמות לנשיאת הדואר.מנזיל: מונח חלופי לבריד.
אכסניה, פונדק דרכים או מקום אירוח לחניית לילה.
המרחק בין שני מקומות אירוח לחניית לילה.
דרך של מסע בן יום.
בעגה הצבאית: טווח, למשל של קליע תותח.
בעגה הצבאית: מכלול תפקידי העורף.
ח'אן או פונדק דרכים, שהשיירות ונושאי הדואר הרכובים נהגו לפקוד לשם מנוחה או החלפת סוסיהם.
מרחק מעופם של חצים בתחרויות קליעה.
מונח טורקית טורקית עות'מאנית ערבית פרסית ושפות נוספות אנגלית ערך המידה ומשמעויות נוספות זִירַא zirâ, תעתיק טורקי: זירה או זירא ذراع ערבית: ذِرَاع (זרוע, אמה); היגוי: דִ'רַאע .
יחידת אורך בשיעור של 75–90 ס"מ, המרחק שבין המרפק לקצה האמה.
על פי החוקר ישעיהו פרס בראשית המאה ה-20 הד'רע היא 75 ס"מ בקרקעות; 66.67 ס"מ באריגים.
במאה ה־20 ציינה מידה זו גם שני אורכים אלו: 68 ס"מ בטקסטיל, כ־75.8 ס"מ בקרקע חקלאית.
למובנים אלה ראוי להוסיף את המונחים העות'מאניים הבא:
zîrâ-ı a'şârî, המונח שציין את המטר, בעת שהארשין עוד רווח בשימוש.
ziri-i âmme, או zirâ-i mi'mârî, "זירה אדריכלית", או "זירת הבנאים", השקולה לארשין אחד במידות אדריכליות, כ־76 ס"מ.
שימשה בנאים אומנים ונגרים של שלדי עץ לבניינים.
zirâ-i kirbâsî (ובמובן זהה, zirâ-i kisrâ), בתרגום חופשי: "זירת אריגים", מהמילה הפרסית کرباس (כַּרְבָּאס): אברזין, קנבס, אריג גס, מידת אורך של 28 פרמק (להלן), קרי כ־88 ס"מ.
zirâ-i mesaha, מערבית مِسَاحَة (מִסַאחַה): מדידת קרקעות, שטח, מידת אורך לקרקעות.
מונח טורקית טורקית עות'מאנית ערבית פרסית ושפות נוספות אנגלית ערך המידה ומשמעויות נוספות האט hat, תעתיק: הָט خط خطّ ("קו" ומובנים נוספים); הגייה: חַ'טּ .
מֶרְהַלֶה merhale, תעתיק: מֶרְהָלֶה مرحله مَرْحَلَة (מַרְחַלַה); שלב, דרגה,המרחק שעובר הנוסע ביום אחד .
כל אחד מהמקומות שיש לעבור כדי להגיע למחוז החפץ, מנזיל.
המרחק שאפשר לגמוא במסע בן 8 שעות.
finger מילולית: אצבע; מידת אורך של 3.157 ס"מ, שהם 12 האט, והחלק ה־24 של ארשין אדריכלי.
קוּלָאץ' kulaç; הגייה: קוּלָץ' قولاچ .
רוּבּוּע או אוּרוּבּ rubu or urup ربع(רובו); اوروب (אורוב) .
מונח טורקית טורקית עות'מאנית ערבית פרסית שפות נוספות אנגלית ערך המידה ומשמעויות נוספות דונם dönüm, תעתיק טורקי: דוֹנוּם دونم .
(dunam (old יחידת שטח 919 m2) 9,890 sq ft) דונם טורקי חדש dönüm, תעתיק טורקי: דוֹנוּם دونم .
מונח טורקית טורקית עות'מאנית ערבית פרסית שפות נוספות אנגלית ערך המידה ומשמעויות נוספות שִׁינִיק şinik; הגייה: שִׁינִיק شینیک .
מונח טורקית טורקית עות'מאנית ערבית פרסית שפות נוספות אנגלית ערך המידה ומשמעויות נוספות אוקה okka اوقّه, اوققه, או قیه .
اوقيّة, היגוי: אוקיה oka יחידת משקל רשמית באימפריה העות'מאנית; על פי ישעיהו פרס, בארץ ישראל בראשית המאה ה-20, 1 אוקה שווה 400 דרהם, או 1.28 ק"ג; ו-78 אוקה שווה 100 ק"ג אוקה .
האוקיה הסורית הייתה שקולה ל־320 גרם בקירוב, ושוות ערך לליברה הרומאית ולליטרה של התקופה הביזנטית.
האוקה הייתה שקולה לאוקיה עד שנת 1500. בשנת 1680 נזכרה כיחידת משקל בערך של 1400 גרם, ובשנת 1900 כיחידת משקל בערך של 1283 גרם אוּקִיֶּה اوقيّة, היגוי: אוקיה .
בראשית שנות העשרים של המאה ה-20, בארץ ישראל: אוקיה שוותה 240 גרם; בלבנון שוותה 213.7 גרם בטמאן batman بطمان .
מונח טורקית טורקית עות'מאנית ערבית פרסית שפות נוספות אנגלית ערך המידה ומשמעויות נוספות דִירְהֵם drachma درهم .
נלקחה מהמילה הפרסית: درهم, היגוי: דֶרְהָם; אשר נשאלה מיוונית עתיקה: δράχμα (היגוי: דרכמה)
מספר יחידות משקל השתמשו בשם זה:
מטבע כסף – דרכמה – שהייתה נהוגה ביוון העתיקה dirhem יחידת משקל (או יחידת מסה), שוות ערך ל־3.207 גרם, ולחלק ה־400 של אוֹקָּה טַבָּה .
יחידת משקל של תוצרת חקלאית: מידת התבואה; שווה 4 סאות, כל סאה שווה 2 רוטל מִיסְקָאל miskal مثقال .
מונח טורקית טורקית עות'מאנית ערבית פרסית שפות נוספות אנגלית ערך המידה ומשמעויות נוספות קִירָאט / קֵרָאט kırat .
מונחים שהיו מקובלים ביישוב היהודי בארץ ישראל
מונח טורקית טורקית עות'מאנית ערבית פרסית שפות נוספות אנגלית ערך המידה ומשמעויות נוספות ליטרה .
.ג'רה cerre תעתיק טורקי: גֵ'רֶה جره .
בעברית: כד או כוס, בחלק מהמקרים העשויים חימר או חומר; יחידת נפח של נוזלים, בעיקר שמנים: "ג'רה אחת מכילה 5 רוטלים; בערך 3 ליטראות כל אחד".
יחידות התעמולה של הוורמאכט היו יחידות בוורמכט ובאס-אס בגרמניה הנאצית במלחמת העולם השנייה.
הם היו כפופות לפיקוד העליון של הוורמאכט (ה-OKW - ), ותפקידן היה לייצר ולהפיץ חומרי תעמולה המכוונים לכוחות הלוחמים הגרמנים ולאוכלוסייה הגרמנית האזרחית.
תכנון פעילות התעמולה של הוורמאכט החל בשנת 1938. יוזף גבלס, ראש משרד התעמולה, ביקש ליצור שיתוף פעולה אפקטיבי עם הוורמאכט כדי להבטיח זרימה חלקה של חומרי תעמולה מהחזית.
הוא ביקש להקים ולשלוט ביחידות התעמולה, ולכן לא סייע לצבא בהקמת היחידות, אך סייע להן באספקת כוח אדם.
היחידות הוכפפו לרמטכ"ל, גנרל אלפרד יודל ופיקד עליהן גנרל האסו פון ודל .
יחידות התעמולה הרבות של הוורמאכט והוואפן אס-אס, היו צמודות לכוחות הלוחמים.
ליחידות התעמולה ניתן תפקיד בלעדי בדיווח על החדשות מאזורי הפעולה הצבאית, שכן נאסר על כתבי חדשות אזרחיים להיכנס לאזורי לחימה.
החיילים ייצרו את החומרים הכתובים, האודיו והסרטים בחזית ושלחו אותם למרכז עיבוד בגרמניה, שם נבדקו חומרים אלה על ידי צנזורים, לרוב למטרות ביטחון.
החומרים המסוננים הועברו למשרד התעמולה של גבלס לשם הפצה מיידית.
בין חומרי התעמולה שהופקו היה ה-Wehrmachtbericht , הודעת חדשות רשמית על מצבו הצבאי של הרייך, דו"ח שיועד לצריכת פנים וחוץ כאחד.
פרסומי התעמולה לתמיכה במאמץ המלחמתי של הוורמאכט והוואפן-אס אס כללו:
דר אדלר - מגזין דו שבועי של הלופטוואפה, חיל האוויר
Unsere Jagdflieger - סדרה של עלונים שהתמקדו בכוח הלוחם של הלופטוואפה
Adler-Bücherei (ספריית הנשר) - סדרת תעמולה שפורסמה בחסות הרמן גרינג, ראש הלופטוואפה
חטיבת אטומוואפן הוא ארגון טרור נאו-נאצי אמריקני, שהוקם בשנת 2015 ומבוסס בדרום ארצות הברית.
הארגון התרחב גם למדינות כמו בריטניה, קנדה, גרמניה, ועוד.
התקשורת מזהה את הארגון כחלק מתנועת האלט-רייט, אך התנועה דוחה את הזיהוי והם נחשבים קיצוניים בקרבה.
הארגון מזוהה עם מספר מתקפות טרור, מקרי רצח, ופעילות פלילית אחרת.
בשנת 2015 הודיעה הקבוצה על הקמתה באתר הנאו-נאצי IronMarch.org שקושר למספר מעשי טרור נאו-נאצים וקבוצות מיליטנטיות אלימות כמו תנועת ההתנגדות הנורדית , פעולה לאומית ורגימנט אזוב.
בפוסטים הראשונים שלה, הקבוצה תיארה את עצמה כ"קבוצת חברים פנאטית ביותר, אידאולוגית, שעושה גם אקטיביזם וגם אימונים מיליטנטיים.
יד ביד, אימוני נשק וסוגים שונים של אימונים.
באשר לאקטיביזם, אנו מפיצים מודעות בעולם אמיתי באמצעים לא שגרתיים".
האטומוואפן תומך בהתקפות על הממשל הפדרלי של ארצות הברית, על מיעוטים, הומואים ויהודים ונראה שורף את חוקת ארצות הברית ודגלה בסרטוני התעמולה שלה.
חטיבת אטומוואפן עסקה במספר מזימות לרצח המוני, ותכנונים לפגוע במערכות מים ציבוריות ולהשמיד חלקים מרשת הולכת הכוח של קונטיננטל בארצות הברית.
האטומוואפן אף הואשם כי תכנן לפוצץ מפעלים גרעיניים על מנת לגרום להתמוטטות גרעינית.
מטרת הארגון היא להפיל באלימות את הממשלה הפדרלית של ארצות הברית באמצעות טרור וטקטיקות לוחמת גרילה.
מאז 2017, הארגון נקשר לשמונה הרוגים ומספר פשעי שנאה אלימים, כולל תקיפות, אונס ומספר מקרים של חטיפה ועינויים.
הארגון תומך במפורש בנאו-נאציזם, תוך שהוא שואב השפעה משמעותית מג'יימס מייסון ופרסומו, "Siege", עלון של אמצע שנות השמונים של החזית לשחרור הלאומי הסוציאליסטי, שהוקיר כבוד לאדולף היטלר, ג'וזף טומסי, צ'ארלס מנסון וסאביטרי דווי.
הוא פורסם בספר הנדרש לקריאה לכל חברי חטיבת אטומפן.
מייסון, מכחיש השואה נאו-נאצי הדוגל ברצח ואלימות במטרה ליצור הפקרות, אנרכיה ויציבות המערכת, הוא היועץ העיקרי לקבוצה.